Document ID: /roh_data/filtered/fineweb-2-filterrobots_roh.jsonl.gz/38707

In incendi sin la passarella da la posta en la staziun da Basilea ha chaschunà che plirs trens èn crudads ora la bun'ura. Entant saja il fieu stizzà e tut ils binaris sajan puspè libers, quai ha communitgà la Viafier federala sin Twitter.
Pervi da l'incendi han pliras lingias electricas dals binaris 7 fin 17 stuì vegnir tschentadas giu, ha scrit la SBB. Entant sajan ils binaris dentant puspè en funcziun. I dettia dentant anc adina retards e singuls trens crodian or.
Davart la dimensiun e la raschun per l'incendi n'èn anc enconuschent nagins detagls.
RR novitads 07:00